_:nd355b403a20a4a1b8a6985934e8d97b8xb0
<http://schema.org/articleBody>
"Председник Србије Александар Вучић је суверен у медијском смислу и четири пута је присутнији у јавности него премијерка Ана Брнабић, јер медији прате истинску моћ, речено је на округлом столу \"Влада у медијима\".\n\nПредседник Србије Александар Вучић од 1. до 20. септембра био је четири пута заступљенији од премијерке Србије Ане Брнабић, показује истраживање Бироа за друштвена истраживања (БИРОДИ) о представљању Владе Србије у централним информативним емисијама на телевизијама са националним фреквенцијама и телевизији Н1.\n\nПодаци показују да је Вучић у посматраном периоду имао 18.383 секунди на телевизијама Пинк, Радио-телевизији Србије, Хепи, Прва, О2 и Н1, док је премијерка Брнабић имала 4.826 секунди на телевизији.\n\nИстраживач Дражен Палица рекао је да је у медијима присутна изузетна персонализација институција и да медији не приказују, \"не стварају слику стварности, која је кореспондентна са оном стварношћу којој сведоче грађани\".\n\n\"Медијски фокус је тамо где је онај са највише политичке моћи... Председник републике и даље је суверен у медијском смислу. Он је четири пута присутнији него премијерка. Медији изражавају истинског носиоца моћи у Србији\", рекао је Палица.\n\nНајзаступљенији министри у медијима на телевизијама су имали 10 пута мање секунди него Вучић. Медју најзаступљенијима су министар одбране Александар Вулин (2.164), министар спољних послова Ивица Дачић (1884), министар унутрашњих послова Небојша Стефановић (1.717), министар просвете Младен Шарчевић (1.244) и министар здравља Златибор Лончар (1.124).\n\nНајмање тв секунди имали су министар за иновације Ненад Поповић, који је имао нула секунди, министарка за популациону политику Славица Ђукић Дејановић са 16 секунди, министар привреде Горан Кнежевић са 39 и министар трговине, туризма и телекомуникација Расим Љајић са 42 секунде.\n\nТВ Пинк потпуно посвећен Вучићу\n\nПоловину времена колико је Вучић био заступљен на телевизијским каналима био је заступљен на телевизији Пинк. Истраживач Зоран Гавриловић је на конференцији за новинаре рекао да је Пинк потпуно посвећен Вучићу и свима око њега или против њега и да ако би грађани гледали само Пинк \"не би знали шта ради Влада Србије\".\n\n\"Министарка Зорана Михајловић на Пинку има пет секунди, а на Н1 око 400 секунди\", рекао је Гавриловић и додао да на Пинку и телевизији О2, Вучић и Брнабић немају ниједну негативну или неутралну секунду.\n\nИстраживање показује да су министри заступљенији од министарстава, као и да је Влада Србије мање заступљена од премијерке Брнабић и да се рад министарства превасходно сагледава кроз личност министра.\n\nКада је реч о министарствима, Министарство просвете забележило је највећи број негативних секунди 50 од 172.\n\nКада је реч о темама Вучић се највише бавио спољном и гео политиком, док се Брнабић највише бавила економијом, повећањем плата и регионалном сарадњом. Када је реч о министрима, они су се \"мање-више\" држали делокруга својих Министарстава.\n\nФормирање извршне власти на Косову, положај Српске листе и интерни дијалог о Косову, пласирали су Косово као тему број један у септембру, којој освећено више од 350 прилога, медју истакнутијим темама било је и повећање плата и пензија, слобода медија, европске интеграције, као и критика опозиције.\n\nКада је реч о вредностима представници власти бавили су се економским развојем, владавини права, европеизацијом, равноправности и националним интересима, док вредности попут слободе, плурализма и мултикултуралности нису помињани, показује истраживање.\n\nИстраживање показује и да највећи број министара користи прилику у телевизијским наступима да информише, промовише и врши пропаганду, па је тако било 33 промотивна прилога, 11 пропагадних, а 29 информативних, док у посматраном периоду није било прилога у којима има дијалога, односно бар два саговорника са супротстављеним мишљењем, а са подједнако времена.\n\nПалица је рекао да је медијска писменост у прилазима подбацила и да су они далеко од онога како би требало да изгледају, док је Гавриловић рекао да медији какви су данас у Србији не штите интерес грађана, већ оних који их финансирају.\n\n\nView image on Twitter\n\n\n\n\n\n\n\n\n\n\n Follow\nBIRODI @BIRODI1\n\n\n\nhttp://bit.ly/2xPfEba  Nalazi monitoringa o predstavljanju Vlade Srbije u centralnim informativnim emisijama #mediji\n\n12:56 PM - Oct 18, 2017\n\n \t\n\n Replies\n \t\n\n 11 Retweet\n \t\n\n 66 likes\n\n\n\nTwitter Ads info and privacy\n\n\n\n\n\nView image on Twitter\n\n\n\n\n\n\n\n\n\n\n Follow\nBIRODI @BIRODI1\n\n\n\n@predsednikrs i @SerbianPM u dnevnicima 1.9-20.9. nacionalne TV+N1#StopMedijskomMraku #ZaSloboduMedija#StojimuzVranjske\n\n8:31 AM - Oct 18, 2017\n\n \t\n\n Replies\n \t\n\n 77 Retweets\n \t\n\n 1010 likes\n\n\n\nTwitter Ads info and privacy\n\n\n\n\n\nView image on Twitter\n\n\n\n\n\n\n\n\n\n\n Follow\nBIRODI @BIRODI1\n\n\n\n@predsednikrs i @SerbianPM #ukupno #vreme rasporedjeno #TV @N1infoBG @RTS_Vesti #TVO2 @rtvpink@PrvaSrpskaTV 60% gradjana informise sa TV!\n\n4:57 PM - Oct 17, 2017\n\n \t\n\n Replies\n \t\n\n Retweets\n \t\n\n likes\n\n\n\nTwitter Ads info and privacy\n\n\n\nИстраживач Зоран Гавриловић рекао је да се фокус посматраних телевизија преусмерио на председника, када је Вучић са места премијера прешао на ту функцију и да се долази у ситуацију да је важно ко нешто прича, а не шта прича.\n\n- Овакви медији не штите интерес грађана већ оних који их плаћају, а то је власт, рекао је Гавриловић.\n\nГавриловић је рекао да ће они покушати да закажу разговор са премијерком Брнабић и предоче јој налазе истраживање, јер није сигуран да она има праву слику о томе како изгледају медији у Србији.\n\n(Бета, Фонет)"
<https://arandjelovacinfo.rs/index.php/2017/10/18/birodi-vucic-okupirao-medije/>